জেলা নির্বাচন কর্মকর্তা সাইফুল ইসলাম জানান , নির্বাচনে চেয়ারম্যান পদে ১নং সাপাহার সদর ইউনিয়নে বিএনপি সমর্থিত মোঃ রফিকুল ইসলাম চৌধুরী (বেনু), ২নং গোয়ালা ইউনিয়ন পরিষদে বিএনপি সমর্থিত প্রার্থী মোঃ আব্দুল জলিল, ৩নং তিলনা ইউনিয়নে বিএনপি সমর্থিত মোঃ আব্দুর  রহমান ,কল্লোল, ৪নং আইহাই ইউনিয়ন পরিষদে আওয়ামীলীগ সমর্থিত প্রার্থী সাবেক চেয়ারম্যান মোঃ হামিদুর রহমান , ৫নং পাতাড়ী ইউনিয়নে বিএনপি সমর্থিত সাবেক চেয়ারম্যান মোঃ তরিকুল ইসলাম ও ৬নং শিরন্টি ইউনিয়ন পরিষদে জামাত সমর্থিত উপজেলা জামায়াতের নায়েবে আমীর সাবেক চেয়ারম্যান মাওঃ আব্দুল বাকী পুনরায় নির্বাচিত হয়েছেন।  সকাল ৮টা হতে বিকেল ৪টা পর্যন্ত এক টানা ভোটগ্রহন চলে। উপজেলার ৬০টি কেন্দ্রে সুষ্ঠ ভাবে নির্বাচন অনুষ্ঠান ও পরিচালনার জন্য প্রশাসনিক ভাবে ৬০জন প্রিজাইডিং অফিসার, ৩২৯জন সহকারী প্রিজাইডিং অফিসার ও ৬৫৮জন পুলিং  অফিসার নিয়োগ দেয়া হয়।  সাপাহার থানার ওসি আব্দুর রশীদ জানান, আইনসৃংখলা পরিস্থিতি স্বাভাবিক রাখার জন্য ২৫০জন পুলিশ সদস্য এক প্লাটুন বিজিবি আর্মড পুলিশ সহ ভ্রাম্যমান আদালত পরিচালনার জন্য সার্বক্ষনিক মোবাইল টিম দায়িত্বে নিয়োজিত ছিলেন।